**A sárga színnel kiemelt részek Önnek szólnak -- ezeket törölje, mielőtt a kifogást benyújtja!**

**Helyi Választási Bizottság** részére

Postacím:

E-mail cím:

Az elérhetőségeket itt megtalálja:<https://www.valasztas.hu/elerhetosegek>

A kifogást **e-mailben is elküldheti, de a postacímet tüntesse fel**, hogy ez alapján beazonosítható legyen melyik helyi választási bizottságnak címezte a kifogását.

**Figyelem!**

●       Minden esetben úgy kell benyújtani a kifogást, hogy az a sérelmezett **jogszabálysértés elkövetésétől számított 3. napon 16h-ig megérkezzen** a választási bizottsághoz. Emiatt az e-mailes benyújtás általában a legcélszerűbb.

●       A jogszabálysértés napja a határidőbe nem számít bele.

●       Nem az számít, Ön mikor értesült a jogsértésről, hanem az, hogy az mikor történt meg!

**Alulírott** ……………………. (az Ön neve) **a választási eljárásról szóló 2013. évi XXXVI. törvény (a továbbiakban: Ve.) 208. §-a alapján**

**kifogást**

terjesztek elő, amelyben kifogásolom, hogy …………………… (magánszemély vagy jogi személy [párt, egyesület, állami-, önkormányzati szerv vagy szervezet, stb.]) (a továbbiakban: bepanaszolt) a helyi önkormányzati képviselők és polgármesterek 2019. évi választásához kapcsolódó kampányban jogszerűtlen módon járt el és a lent részletezettek szerint megsértette a Ve. lentebb megjelölt pontjait.

**HATÁSKÖR ÉS ILLETÉKESSÉG:**

Előadom, hogy kifogásom elbírálására a T. Választási Bizottság rendelkezik hatáskörrel és illetékességgel, tekintettel a Ve. 307/P. § (1) bekezdés *b)* pontjában foglaltakra, amely szerint a helyi választási bizottság dönt minden olyan kifogásról, amely kifejezetten az egyéni listás, az egyéni választókerületi, a kompenzációs listás vagy a polgármester-választáshoz kapcsolódik, mivel a kifogás a helyi választási bizottság illetékességi területén megrendezésre kerülő egyéni képviselőjelölt-, illetve polgármester-választással, ahhoz kapcsolódó kampánytevékenységgel kapcsolatos jogsértés.

**A kifogást tevő adatai:**

**Pontosan, az okiratairól másolva töltse ki! Minden, itt szereplő adatot adjon meg!**

Név:

Lakcím:

Postai értesítési cím:

Személyi azonosító szám:

Telefonszám (nem kötelező megadni):

E-mail cím (nem kötelező megadni):

Figyelem! **A személyi azonosító száma nem a személyi igazolvány száma**, **hanem** a lakcímkártyán található 11 számjegyű szám. Pl.: 1-950901-9856.

**Tények és jogi értékelés:**

Kérjük, itt fejtse ki részletesen, mi történt! Mindenképpen jelölje meg a kifogásolt tevékenység pontos helyét és idejét, és azt, ahol és amikor értesült róla!

Álláspontom szerint bepanaszolt, azáltal, hogy kiskorú gyermekeket használt fel kampánytevékenység céljából, megsértette a Ve. 2. § (1) bekezdés *c)* pontját (esélyegyenlőség a jelöltek és a jelölő szervezetek között), valamint *e)* pontját (jóhiszemű és rendeltetésszerű joggyakorlás). Bepanaszolt tevékenysége továbbá megsértette a nemzeti köznevelésről szóló 2011. évi CXC. törvény (a továbbiakban: Nkt.) 24. § (3) bekezdését, miszerint a nevelési-oktatási intézmény helyiségeiben, területén párt, politikai célú mozgalom vagy párthoz kötődő szervezet nem működhet, továbbá az alatt az idő alatt, amíg az óvoda, iskola, kollégium ellátja a gyermekek, tanulók felügyeletét, párt vagy párthoz kötődő szervezettel kapcsolatba hozható politikai célú tevékenység nem folytatható.

A választási bizottságok és a bíróságok gyakorlata alapján az Nkt. politikai tevékenységre vonatkozó rendelkezéseinek megsértése alapul szolgálhat a jogsértés megállapításához (605/2018. NVB határozat; 218/2010. OVB határozat; Pest Megyei Bíróság 8.Kpk.26.493/2010/2. számú végzése; Zala Megyei Bíróság 8.Kvk.21.501/2006/2. számú végzése). Tekintettel arra, hogy az Nkt. fent megnevezett rendelkezése kifejezetten tiltja az óvodákban, iskolákban történő bármiféle politikai célú tevékenységet, ezért azok megsértése a Ve. jóhiszemű és rendeltetésszerű joggyakorlás alapelvébe ütközik.

Csatolom X. Y. és W. Z. tanúvallomásait is, amelyek a fent ismertetett tényállást igazolják.

(Ha van olyan, aki jelen volt a történtekkor és hajlandó tanúsítani a történteket, akkor csatolja be az ő írott tanúvallomását. Erről mindenképpen egyeztessen előre a tanúként hivatkozott személlyel. Ha nincsen ilyen személy, akkor az előző sort törölje.)

Az eseményről hangfelvétel/képfelvétel készült, amelyet csatolok.

(Elküldheti az online elérhetővé tett felvétel linkjét vagy személyes beadásnál bármilyen adathordozón csatolhatja a felvételt. Ha nem csatol felvételt, akkor az előző sort törölje. Ha Internetes portálon vagy a Facebookon jelent meg kép az eseményről, azt is mentse le és csatolja!)

Kérem a T. Választási Bizottságot, hogy

1. állapítsa meg, hogy a bepanaszolt általam kifogásolt magatartásával megsértette a választási eljárás fent megjelölt eljárási alapelveit és
2. tiltsa el a bepanaszoltat a további jogsértéstől, továbbá
3. szabjon ki a jogszabály-sértéssel arányban álló bírságot a bepanaszoltra a Ve. 152. § (2) bekezdésében foglal felhatalmazásával élve.

Tisztelettel:

Kelt:.................., 2019……………………..